La XDLA va festeyar el Día de les Lletres con un mosaicu de banderes pola oficialidá
#000000
Agresión al centro social La Xusticia
#000004
1080 euros de salario mínimo: ¿por fin europeos?
#000006
Por mor de les restricciones qu’impón l’andanciu de coronavirus, la Xunta pola Defensa de la Llingua Asturiana (XDLA) va sustituir esti añu la tradicional manifestación n’Uviéu del Día de les Lletres Asturianes por una concentración na plaza de la Catedral, el sábadu, 8 de mayu, a les doce del mediudía. Nesi actu les persones participantes van formar un mosaicu coles banderes pola oficialidá y la forma d’un corazón de colores que representa la imaxe de la nueva campaña qu’entama esta asociación.
#000007
Pa facilitar la organización, la Xunta pide a quienes quieran participar que s’inscriban a traviés d’un formulariu que ta disponible nes redes sociales d’esti colectivu. Les primeres cien persones n’apuntase van llevar de regalu una de les banderes de la campaña. La XDLA, que dende’l so nacimientu en 1984 vien esixendo la oficialidá del asturianu y del gallego-asturiano, reclama con esta movilización que se ponga en marcha yá’l procesu políticu y institucional pa oficializar l’idioma.
#000008